Source: https://www.zakonypreludi.sk/zz/1975-31
Timestamp: 2019-12-12 03:18:41+00:00

Document:
31/1975 Zb. Nariadenie vlády Slovenskej socialistickej republiky o pokutách za porušenie povinností ustanovených... | Aktuálne znenie
31/1975 Zb.
Nariadenie vlády č. 31/1975 Zb.Nariadenie vlády Slovenskej socialistickej republiky o pokutách za porušenie povinností ustanovených na úseku vodného hospodárstva
Platnosť od 28.03.1975 do31.05.2002
Účinnosť od 01.04.1975 do31.05.2002
Vodohospodárske konanie
PRVÁ ČASŤ - Ukladanie pokút organizáciám (§ 1 - § 8)
DRUHÁ ČASŤ - Ukladanie pokút pracovníkom organizácií (§ 9)
TRETIA ČASŤ - Spoločné a záverečné ustanovenia (§ 10 - § 14)
Aktuálne znenie 01.04.1975 - 31.05.2002
o pokutách za porušenie povinností ustanovených na úseku vodného hospodárstva
Vláda Slovenskej socialistickej republiky nariaďuje podľa § 47 ods. 1 zákona č. 138/1973 Zb. o vodách (vodný zákon) a § 24 ods. 1 zákona Slovenskej národnej rady č. 135/1974 Zb. o štátnej správe vo vodnom hospodárstve:
Ukladanie pokút organizáciám
Okresné národné výbory1) ukladajú pokuty organizáciám, ktoré
a) odoberú alebo inak použijú povrchové alebo podzemné vody bez povolenia vodohospodárskeho orgánu alebo v rozpore s ním (ďalej len „nedovolené použitie vôd“),
b) vypustia odpadové vody2) do povrchových vôd, podzemných vôd alebo do verejnej kanalizácie bez povolenia vodohospodárskeho orgánu alebo v rozpore s ním alebo v rozpore s kanalizačným poriadkom (ďalej len „nedovolené vypúšťanie vôd“),
c) znečistia povrchové alebo podzemné vody alebo ohrozia ich akosť alebo zdravotnú nezávadnosť nedovoleným nakladaním s látkami škodiacimi vodám, ktoré nie sú odpadovými vodami, prípadne spôsobia vniknutie týchto látok do verejnej kanalizácie v rozpore s kanalizačným poriadkom (ďalej len „nedovolené nakladanie s látkami škodiacimi vodám“),
d) poškodia verejný vodovod alebo verejnú kanalizáciu alebo odoberú vodu z verejného vodovodu v rozpore s úpravou podľa § 30 ods. 3 alebo ods. 4 vodného zákona (ďalej len „nedovolený odber vôd“),
e) porušia iné povinnosti ustanovené vodným zákonom, zákonom o štátnej správe vo vodnom hospodárstve alebo podľa nich uložené inak, ako je uvedené pod písmenami a) až d) (ďalej len „iné povinnosti“).
Pokuty za nedovolené použitie vôd
(1) Pokuta za nedovolené použitie povrchových vôd sa ustanovuje vo výške vypočítanej násobkom sadzby 1,- Kčs za 1 m3 nedovolene použitých povrchových vôd a celkového množstva týchto vôd.
(2) Pokuta za nedovolené použitie podzemných vôd sa ustanovuje vo výške vypočítanej násobkom sadzby 7,- Kčs za 1 m3 nedovolene použitých podzemných vôd a celkového množstva týchto vôd.
(3) Najnižšia pokuta podľa odsekov 1 a 2 sa ustanovuje vo výške 5000,- Kčs.
Pokuty za nedovolené vypúšťanie vôd
(1) Výška pokút ukladaných v prípadoch uvedených v § 1 písm. b) sa ustanovuje podľa závadnosti odpadových vôd z jednotlivých druhov výrob alebo zdrojov znečistenia (ďalej len „výroba“) a podľa množstva surovín alebo hotových výrobkov v týchto výrobách za rok, prípadne spracúvaných alebo vyrábaných v jednej kampani.
(2) Podľa závadnosti odpadových vôd sa jednotlivé druhy výrob členia na štyri kategórie s technickými jednotkami výroby alebo spracúvaných surovín (ďalej len „technické jednotky“) uvedené v prílohe tohto nariadenia.
(3) V pochybnostiach o zaradení výroby do jednotlivých kategórií a technickej jednotke rozhodne orgán ukladajúci pokutu po prerokovaní s Ministerstvom lesného a vodného hospodárstva Slovenskej socialistickej republiky.
(4) Výška pokuty sa ustanovuje násobkom sadzby za technickú jednotku a celkového množstva technických jednotiek za posledný kalendárny rok prevádzky, prípadne za posledný kalendárny rok prevádzky, prípadne za poslednú kampaň; pri novozavádzaných výrobách podľa plánovanej ročnej alebo kampaňovej výroby. Sadzba za technickú jednotku a najnižšia pokuta v jednotlivých kategóriách sa ustanovuje takto:
sadzba za technickú jednotku najnižšia pokuta
v I. kategórii 5,- Kčs 15 000,- Kčs
v II. kategórii 3,- Kčs 10 000,- Kčs
v III. kategórii 2,- Kčs 5 000,- Kčs
v IV. kategórii 0,20 Kčs 10 000,- Kčs
(5) Ak je ten istý druh výroby v jednej organizácii rozdelený do niekoľkých výrobných objektov, je rozhodujúci pre výpočet pokuty počet technických jednotiek dosiahnutých len v tých výrobných objektoch, v ktorých sa nedovolene vypúšťala voda.
(6) Výroba medziproduktov sa považuje za samostatnú výrobu, ak je uvedená v prílohe tohto nariadenia. Inak ju možno zaradiť podľa odseku 3 do príslušnej kategórie iba vtedy, ak ide o výrobu v samostatnom výrobnom objekte.
(7) Vodohospodársky orgán môže znížiť vypočítanú pokutu,
a) ak organizácia riadne udržiava v prevádzke aspoň niektoré časti čistiarne odpadových vôd,
b) ak organizácia preukáže, že ide o celkom výnimočný prípad a že ani pri vynaložení všetkého úsilia nemohla zabrániť znečisteniu.
(8) Vypočítaná pokuta sa v prípade podľa odseku 7 písm. a) zníži o toľko percent, o koľko sa znížila hodnota rozhodujúceho ukazovateľa znečistenia; orgán ukladajúci pokutu určí, ktorý ukazovateľ znečistenia je rozhodujúci. Pokuta znížená podľa odseku 7 nesmie byť nižšia ako najnižšia pokuta podľa odseku 4.
Pokuty za nedovolené nakladanie s látkami škodiacimi vodám
(1) Pokuta za nedovolené nakladanie s látkami škodiacimi vodám sa ustanovuje vo výške od 3000,- Kčs do 500 000,- Kčs podľa závažnosti znečistenia alebo ohrozenia čistoty, prípadne zdravotnej nezávadnosti vôd. Pri ukladaní pokuty sa prihliada aj na okolnosti, za ktorých sa nedovolene nakladalo s vodou, a na to, ako sa organizácia pričinila o odstránenie alebo zmiernenie škodlivých následkov.
(2) Pri posúdení závažnosti znečistenia alebo ohrozenia sa prihliada najmä na škodlivosť a množstvo škodlivej látky, škodlivé následky, možnosti ich odstránenia, vplyv na povrchové vody alebo na zásoby podzemných vôd a na možnosti ich ďalšieho využitia.
Pokuty za poškodenie verejného vodovodu alebo verejnej kanalizácie a za nedovolený odber vôd
(1) Pokuta sa ustanovuje za poškodenie
a) vodovodného potrubia s priemerom 500 mm a väčším alebo kanalizačného potrubia s priemerom 800 mm a väčším vo výške 30 000,- Kčs,
b) vodovodného potrubia s priemerom menším ako 500 mm alebo kanalizačného potrubia s priemerom menším ako 800 mm vo výške 10 000,- Kčs,
c) verejnej časti vodovodnej prípojky vo výške 500,- Kčs,
d) verejnej časti kanalizačnej prípojky vo výške 1000,- Kčs.
(2) Za nedovolený odber vôd sa pokuta ustanovuje vo výške päťnásobku príslušnej sadzby vodného počítaného za množstvo neoprávnene odobratej vody, najmenej však vo výške 1000,- Kčs.
Pokuty za porušenie iných povinností
(1) Pokuta za porušenie iných povinností podľa § 1 písm. e) sa ustanovuje vo výške od 500,- Kčs do 100 000,- Kčs podľa závažnosti porušenia povinností.
(2) Pri ukladaní pokuty sa prihliada najmä na to, aké následky spôsobilo, prípadne mohlo spôsobiť porušenie povinností, na okolnosti, za ktorých sa povinnosti porušili, a ako sa organizácia pričinila o odstránenie alebo zmierenie škodlivých následkov.
(3) Pokuta podľa odseku 1 sa neuloží, ak sa súčasne porušili povinnosti, za ktoré sa ukladá pokuta podľa § 1 písm. a) až d).
Pokuty za opakované porušenie povinností
Ak organizácia poruší v čase jedného roku od právoplatnosti rozhodnutia o uložení pokuty akúkoľvek povinnosť, za ktorú sa ukladá pokuta podľa tohto nariadenia, uloží sa ďalšia pokuta vo výške dvojnásobku sadzby. Ak je pokuta určená rozpätím, zvyšuje sa najvyššia a najnižšia hranica na dvojnásobok; sumy najnižších pokút podľa § 2, § 3 ods. 4 a podľa § 5 ods. 2 zvyšujú sa na dvojnásobok.
Najvyššia hranica pokuty
Pokuta, aj v prípade zvýšenia podľa § 7, môže byť najviac 1 000 000,- Kčs.
Ukladanie pokút pracovníkom organizácií
(1) Okresné národné výbory ukladajú pokuty aj pracovníkom organizácií, ktorí zavinili porušenie povinností organizácií uvedených v § 1, ak nejde o trestný čin alebo prečin. Pokuta môže byť najviac trojnásobok priemerného mesačného zárobku pracovníka.3) Pri určení výšky pokuty sa prizerá najmä na mieru zavinenia a na rozsah spôsobenej škody.
Pokuta je splatná do pätnásť dní od právoplatnosti rozhodnutia, ktorým bola uložená.
Konanie o uložení pokuty nemožno začať po uplynutí jedného roku odo dňa, keď sa vodohospodársky orgán dozvedel o skutočnostiach podľa § 1, najneskoršie však po uplynutí troch rokov odo dňa, keď k nim došlo.
Pri ukladaní pokuty podľa § 7 sa pokuty uložené podľa vládnej vyhlášky č. 120/1966 Zb. o ukladaní pokút za porušenie povinností určených na ochranu vôd pred znečisťovaním posudzujú ako pokuty uložené podľa tohto nariadenia.
Zrušuje sa vládna vyhláška č. 120/1966 Zb. o ukladaní pokút za porušenie povinností určených na ochranu vôd pred znečisťovaním. Konanie o uložení pokuty začaté podľa tejto vyhlášky pred účinnosťou tohto nariadenia dokončí orgán, ktorý toto konanie začal ako príslušný podľa predchádzajúcich predpisov.
Príloha nariadenia vlády SSR č. 31/1975 Zb.
Rozdelenie výrob podľa jednotlivých kategórií
I. kategória Technické jednotky:
1. výroba sulfitovej celulózy (nebielenej) 1 t výrobku
2. výroba viskózových vláken 1 t výrobku
3. výroba gleju a želatíny 1 t suroviny
4. tepelné spracovanie hnedého uhlia 10 t presadzeného uhlia
5. práčovne vlny 500 kg pranej vlny
6. výroba kyanovodíka a kyanidov 100 kg výrobku
7. máčiarne ľanu a konopí 1 t suchých stopiek
8. garbiarne 1 t suroviny
9. galvanizovne a prevádzky s tepelnou úpravou kovov 1 kg spotrebovaných chemikálií obsahujúcich kyanidy alebo ťažké kovy alebo 10 kg ostatných druhov spotrebovaných chemikálií
10. delenie butadiénu meďnými soľami 1 kg spotrebovaných meďných solí
11. suchá destilácia dreva 2 t spracovaného dreva
12. chemická úprava uránovej rudy 5 t rudniny
13. výroba pesticídnych látok na báze organických látok s obsahom fosforu, chlorovaných uhľovodíkov a na báze pentachlórfenolu 100 kg vyrobeného prostriedku
14. výroba biologicky neodbúrateľných saponátov a saponátových detergentov 1 t aktívnej látky vo výrobku
15. výroba mastiacich olejov 10 t suroviny
16. výroba syntetického fenolu 1 t výrobku
17. výroba syntetického liehu 1 t výrobku
18. výroba farmaceutických a čistých chemikálií organickou syntézou 100 kg výrobku
19. výroba čistých chemikálií s obsahom ťažkých kovov a rádioaktívnych látok 100 kg výrobku
20. spracovanie technických tukov 1 t spracovaného tuku
II. kategória: Technické jednotky:
1. tepelné spracovanie čierneho uhlia 10 t presadzeného uhlia
2. výroba chemickej dreviny 1 t výrobku
3. výroba sulfátovej celulózy 1 t výrobku
4. spracovanie dechtu 1 t spracovaného dechtu
5. výroba škrobu 1 t spracovaných zemiakov
6. výroba kyseliny citrónovej 1 t spracovanej melasy
7. výroba droždia 500 kg spracovanej suroviny
8. výroba krmív kvasením 1 t suroviny
9. výroba plastickej kože 100 m2 vyrobenej kože
10. syrárne 10 hl spracovaného mlieka
11. jatky 500 kg mäsa v živej váhe
12. spracovanie hydiny 100 kg spracovanej hydiny
13. výroba umelých glejových čriev 500 ks spracovanej suroviny
14. výroba mydla 1 t výrobku
15. výroba jedlých tukov 3 t výrobku
16. výroba biologicky odbúrateľných saponátov a saponátových detergentov 1 t aktívnej látky vo výrobku
17. chemická úprava rúd 10 t suroviny
18. výroba pesticídnych látok (ak nie sú uvedené v I. kategórii) 100 kg vyrobeného prostriedku
19. výrobky organickej chémie, s výnimkou výrob uvedených v ostatných kategóriách 1 t výrobku
20. výroba drevovláknitých dosiek 1 t výrobku
21. mokré odkôrňovanie dreva, parenie dreva 1 t suroviny
22. výroba chlórprenového kaučuku 1 t výrobku
23. výroba antibiotík 1 t suroviny na živnú pôdu
24. mokré práčovne prevádzky lykových vláken 1 m3 použitej vody
25. vajcová výroba v hydinárskych závodoch 100 kg nezahusteného vajcového obsahu
26. výroba cukru 3 t spracovanej repy
27. infekčné odd. zdravotníckych zariadení 20 m3 potreby vody
28. mäsová výroba 500 kg mäsových výrobkov
29. sušiarne zemiakov 1 t suroviny
30. sídliská 1 pripojený ekvivalentný obyvateľ
31. čokoládovne - výroba poločokoládového želé a žuvacej gumy 1 t výrobku
32. strojárska výroba - použitie rezných a chladiacich emulzií 10 kg ropných látok
33. výkrmne ošípaných 1 chovný kus
34. liehovary 1 t suroviny
III. kategória: Technické jednotky:
1. výroba lepenky (zo starého papiera) 1 t výrobku
2. pivovary 10 hl vystaveného piva
3. sladovne 1 t výrobku
4. konzervárne zeleniny a mäsa 500 kg výrobku
5. výroba polievkového korenia 1 t suroviny
6. výkrmne kačíc 10 chovaných kačíc
7. moriarne farebných kovov 1 m3 použitej vody
8. moriarne železa 5 m3 použitej vody
9. výrobky anorganickej chémie, s výnimkou výrob uvedených v ostatných kategóriách 1 t výrobku
10. výroba butadiénového kaučuku 1 t výrobku
11. výroba gumárskeho regenerátu 1 t výrobku
12. pranie bielizne 100 kg bielizne
13. rafinéria benzolu 1 t suroviny
14. výroba priemyselných hnojív 10 t výrobku telquel
15. výroba papiera 1 t výrobku
16. výroba drevitej lepenky a bielej dreviny 1 t výrobku
17. valcovne kovov, ťahárne drôtov 10 t výrobku
18. mliekárne na výrobu konzumného mlieka 20 hl mlieka
19. sušiarne mlieka 20 hl mlieka
20. bielenie celulózy 10 t bielenej suroviny
21. zošľachťovanie textilu a karbonizácia vlny 100 kg výrobku
22. umývanie dopravných, stavebných a poľnohospodárskych strojov a ich súčastí 1 m3 použitej vody
23. gumárenská výroba 1 t zmesi
24. výroba čistých chemikálií, s výnimkou výrob uvedených v I. kategórií 100 kg výrobku
25. výroba polymérov, s výnimkou kaučuku 1 t výrobku
26. finálna výroba a adjustácia liekov 100 kg výrobku
27. neinfekčné oddelenie zdravotníckych zariadení 20 m3 potreby vody
28. ošetrenie a tavenie syrov 500 kg výrobku
29. prevádzky na omáľanie skla 100 kg omáľaného skla
30. lodná doprava 20 kg spotrebovaných pohonných látok
31. výroba nealkoholických nápojov 50 hl výrobku
32. mlynská prevádzka 3 t vypraného obilia
33. alkalické odmastňovanie kovov 100 l potreby vody
34. opravovne strojov okrem alkalického odmastňovania kovov 200 l použitej vody
35. flotačná úprava rúd 5 t vsádzky rudy
36. výroba hliníkových zliatín 1 t výrobku
37. výroba olova a olovených zliatín 5 t výrobku
38. kotolne na kvapalné palivá (iba pri vypúšťaní odpadových vôd, ktorých vznik je technologicky odôvodnený) 1 t spotrebovaného kvapalného paliva
39. sklady ropných látok (iba pri vypúšťaní odpadových vôd, ktorých vznik je technologicky odôvodnený) 10 t skladovanej ropnej látky
40. výroba panelov 1 m3 použitej vody
41. dezinfekčné stanice (ČSD) 1 m3 použitej vody
42. brusiarne skla 1 m3 použitej vody
43. brúsenie tmelu 1 m3 použitej vody
44. strojárska výroba (ak nie je v iných kategóriách) 1 m3 použitej vody
IV. kategória: Technického jednotky:
1. briketárne 5 t výrobku
2. hydraulická doprava popolčeka a škvary 5 t presadzeného uhlia
3. granulácia trosky 5 t suroviny
4. spracovanie ropy na palivá 5 t spracovanej ropy
5. ťažba ropy 5 t vyťaženej ropy
6. práčovne uhlia 2 t suroviny
7. výroba železa 2 t výrobku
8. plaviarne kaolínu a hlín 1 t suroviny
9. ťažba uránu 1 t rudniny
10. chemické úpravovne vody 10 m3 upravenej vody
11. magnetická a mechanická úprava rudy 1 t spracovanej rudniny
1) § 2 zákona SNR č. 135/1974 Zb. o štátnej správe vo vodnom hospodárstve.
2) § 22 zákona č. 138/1973 Zb. o vodách (vodný zákon).
3) § 275 Zákonníka práce.

References: § 8
 § 14
 § 47
 § 24
 § 30
 § 1
 § 1
 § 1
 § 2
 § 3
 § 5
 § 7
 § 1
 § 1
 § 7
 § 2
 § 22
 § 275